
CYPW4009: Camu at y Gymraeg – Aseiniad 2
1. Ysgrifennwch frawddegau sy’n cynnwys yr ymadroddion isod:
ar ddamwain,                  ar gof a chadw,                cau’n glep,                

cytuno’n llwyr,                  gwrando’n astud,             sefyll yn stond,       

sychu’n grimp,                  erbyn hyn,                      ystyried yn ofalus, 

gwaetha'r modd                hyd y gwn i                     dweud yn blwmp ac yn blaen

1. Dim ond ar ddamwain y darganfûm taw heddiw yw dy ben-blwydd di.

2. Credir gan rai taw’r peth gorau i gryfhau’r iaith Gymraeg mewn ardaloedd di-Gymraeg yw sefydlu mwy o ysgolion Cymraeg – ac rwy’n cytuno’n llwyr â hynny.

3. O ganlyniad i haf eithriadol o boeth, heb unrhyw law o gwbl, mae’r afonydd wedi sychu’n grimp.

4. Enillon ni mo’r Loteri Genedlaethol neithiwr, felly bydd rhaid inni fynd i’r gwaith heddiw, gwaetha’r modd. 

5. Mae’r gwleidydd yn honni ei fod e o blaid ffeministiaeth ond mae ei sylwadau rhywiaethol o’r gorffennol ar gof a chadw. 

6. Roedd y myfyrwyr dyfal yn gwrando’n astud ar y ddarlith am hanes Cymru, tra bod y myfyrwyr anhyddysg yn edrych ar eu diweddariadau Gweplyfr ar eu ffonau symudol. 

7. Roedd cyfarwyddwr canolfan Cymraeg i oedolion mor falch o glywed bod cymaint o bobl o’r tu allan i Gymru’n dysgu’r iaith erbyn hyn. 

8. Hyd y gwn i, mae’n hollol amhosib i unrhyw un deithio’n gyflymach na chyflymder golau (sef 186,000 milltir yr eiliad) ar hyn o bryd.
9. Ar ôl ffrae ffyrnig â’i sboner, cerddodd hi allan o’r tŷ a chau’r drws yn glep.

10. Safodd y goets yn stond pan welodd y gyrrwr blentyn di-sylw yn cerdded dros y ffordd ddeuol yn ling-di-long.

11. Cafodd gwrthwynebiadau’r trigolion eu hystyried yn ofalus gan aelodau’r pwyllgor ond, yn y diwedd, penderfynon nhw ganiatáu i’r datblygiad tai newydd fynd ymlaen. 

12. Dywedodd Simon Cowell wrth y cystadleuydd X-Factor: “Rhaid i fi ddweud yn blwmp ac yn blaen: chi yw’r canwr gwaetha a glywais i erioed, ’sdim dawn o gwbl ’da chi, felly...’dych chi’n mynd ymlaen i’r rownd nesa.”

2. Gwrandewch ar y Ffeil Sain ac ysgrifennwch ddarn 100 o eiriau yn disgrifio'r Hen Lyfrgell yng Nghaerdydd.
Mae’r Hen Lyfrgell yn adeilad cofrestredig gradd II sydd wedi’i leoli yng nghanol Caerdydd.  Fe’i defnyddir bellach fel canolfan i amddiffyn a hyrwyddo’r iaith Gymraeg. Sefydlwyd hi i’r pwrpas hwn o ganlyniad i gynhadledd yn trafod dwyieithrwydd yn y brifddinas.
Mae nifer o gyfleusterau, gan gynnwys swyddfeydd, amgueddfa ddwyieithog, dwy siop, meithrinfa, a chaffi-bar. Cynhelir gwahanol ddigwyddiadau yno hefyd, gan gynnwys cerddoriaeth fyw gan fandiau fel Cowbois Rhos Botwnnog. Mae rhywbeth at ddant pawb. 

Gan fod y staff yn medru Cymraeg, mae’n lle delfrydol i bobl ddod at ei gilydd i gymdeithasu, ymarfer eu Cymraeg, a gweld yr iaith yn ffynnu yng nghalon Caerdydd. 
3. Ysgrifennwch 100 o eiriau ar bedwar o’r pwyntiau isod 
a) Dylen ni godi mwy o felinau gwynt yng Nghymru gan ein bod yn cael gymaint o wynt
Yn y gorffennol, defnyddid melinau gwynt i falu gwenith. Defnyddir nhw bellach i greu ynni er mwyn cynhyrchu trydan. 
Dyma rai o’u manteision:

· Mae’r defnydd crai – sef gwynt – yn rhad ac am ddim

· Maen nhw’n creu ynni adnewyddadwy, sy’n fwy cynaliadwy na thanwyddau ffosiledig

· Gall diwydiant ynni adnewyddadwy greu swyddi

Dyma rai anfanteision: 

· Dyw’r gwynt ddim yn chwythu’n gyson (hyd yn oed yng Nghymru!)

· Maen nhw’n ddrud i’w gosod

· Gallan nhw anafu adar ac ystlumod
Er gwaethaf yr anfanteision hyn, dw i’n credu y dylen ni ddefnyddio’r adnoddau naturiol sydd ar gael a chodi mwy o felinau gwynt – yng Nghymru ac ar draws y Deyrnas Unedig. 

(b) Ni ddylai’r cyngor gasglu sbwriel yn amlach na bob mis

Lle dw i’n byw, casglir y sbwriel bob yn ail wythnos ond dw i’n sicr y bydden ni’n ymdopi â chasgliadau misol. 

Dw i’n credu’n gryf y dylai pobl ailgylchu’n fwy cyson nag y maen nhw’n ei wneud ar hyn o bryd.  Pe bai cynghorau’n casglu sbwriel yn llai aml, efallai y byddai hynny’n ein hannog ni i beidio â bod mor wastraffus.

Yng Nghonwy, mae’r Cyngor wedi bod yn gwneud casgliadau misol am gyfnod prawf, ac mae’r dystiolaeth yn awgrymu bod ailgylchu wedi cynnydd o 14%. Mae eisiau i ni i gyd wneud mwy ond dyna ddechrau da. 

(c) Dylid darparu beiciau am ddim ym mhob dinas, tref a phentref

Mae gormod o geir ar y ffyrdd.  Dw i’n cerdded i’r gwaith a gall y daith fod yn annymunol iawn oherwydd y llygredd a mwg.  

Mae seiclo’n rhatach, yn fwy iachus, ac yn fwy amgylcheddol gyfeillgar. Pe bai beiciau ar gael am ddim, byddwn i’n eu defnyddio. 

Y brif broblem yw nad oes digon o lwybrau beiciau ym Mhrydain, yn wahanol i wledydd Ewropeaidd eraill, felly mae rhaid i seiclwyr rannu ffyrdd prysur â cheir.  Mae hyn yn golygu y gall seiclo fod yn ofnadwy o beryglus. 

Felly, dylid adeiladu mwy o lwybrau beiciau er mwyn sicrhau y gall pobl seiclo’n ddiogel. 

(d) Dylai pawb gael mesurydd dŵr yn y tŷ

Pan symudon ni i ein tŷ presennol bum mlynedd yn ôl, sylweddolon ni fod mesurydd dŵr eisoes wedi cael ei osod. Cyn hynny, roedden ni’n gyfarwydd â thalu am ein dŵr ar gyfradd sefydlog. Pan gawson ni ein bil cyntaf, roedden ni mewn sioc – roedd e’n llawer iawn yn ddrutach na’r disgwyl. 

Ond bellach dw i o’u plaid nhw.  Mae’r mesurydd yn ein hannog ni i ddefnyddio llai o ddŵr. Dydyn ni ddim yn treulio cymaint o amser o dan y gawod, na gadael i’r tap redeg wrth inni frwsio ein dannedd – fel canlyniad, mae ein biliau wedi gostwng!

Mae dŵr yn adnodd gwerthfawr: ddylen ni ddim ei orddefnyddio.  

[Diwedd]

